text: Har du Danmarks største græskar
  10 september 2015 kl. 10.14
  Sidste år var et kæmpegræskar på 276 kilo nok til at vinde DM-titlen.
  Dyrker du kæmpestore græskar og har du mod på at stille op til årets danmarksmesterskab i Tivoli, så er der stadig plads til flere deltagere.
  Årets DM bliver afholdt den 10. oktober og det er 8. gang, at der skal findes en mester i kæmpegræskardyrkning.
  Danmarksrekorden i græskar den er fortsat på 451,4 kilo, så der skal noget af et græskar til, hvis den rekord skal slås.
  Ifølge græskarekspert og medarrangør Iver Lund, så har vejret ikke været det bedste til græskardyrkning, men måske dukker der alligevel et rekordstort kæmpegræskar op.
  Vil du være med så skal du tilmelde dig senest 23. september. klik på linket her.
  www.xlg.dk
  